text: Karl Lachmann
  
  publiceret: 2023-04-23 02:21:43+02:00
  Karl Lachmann, 1793-1851, tysk filolog, professor i Königsberg (nuværende Kaliningrad) 1818-25, i Berlin fra 1827 til sin død. 
  Lachmann står som eksponent for den moderne tekstkritik, som dog i høj grad er udviklet af andre, herunder J.N. Madvig. Han har haft stor betydning for germansk filologi, og han påviste med sin tekstudgave af NT, at Markusevangeliet ligger til grund for de øvrige evangelier.